Malakani baholash markazlarining asosiy vazifasi belgilanadi

Vazirlar Mahkamasining “Malakalarni baholash markazi to‘g‘risidagi namunaviy nizomni tasdiqlash haqida”gi qarori loyihasi e'lon qilindi.
Malakalarni baholash markazi prezidentning 2020 yil 31 dekabrdagi PQ-4939-son qaroriga ko‘ra, mustaqil yuridik shaxs yoki yuridik shaxs tarkibiy bo‘linmasi sifatida tashkil etilgan malakani mustaqil baholash organi hisoblanadi.
Malakalarni baholash markazi tarmoq kengashi tomonidan belgilangan kasb faoliyati turlari bo‘yicha talabgorlar malakasini xolis baholashni amalga oshiradi.
Malakalarni baholash markazi yuridik shaxs sifatida yoki yuridik shaxs tashkil etmasdan faoliyat yuritadi, malakani baholash markazi tomonidan beriladigan malaka pasporti haqiqiyligini aniqlash imkoniyatini beruvchi o‘z to‘liq nomiga, shuningdek muhriga (mavjud bo‘lsa) yoki QR-kodiga (mavjud bo‘lsa) ega bo‘lgan malakani baholash muassasasi hisoblanadi.
Malakalarni baholash markazlari o‘z faoliyatlarini amalga oshirish uchun Vazirlar Mahkamasining 2020 yil 15 maydagi 287-son qarorida belgilangan tartibda va prezidentning 2020 yil 31 dekabrdagi PQ-4939-son qaroriga 3-ilovada belgilangan qamrab olish doirasida akkreditatsiyadan o‘tadi.
Malaka imtihoni:
Malakalarni baholash markazlarining asosiy vazifasi – talabgorlar malakasining kasb standartlariga ko‘ra belgilangan malaka talablariga, tarif-malaka tavsiflariga va talablariga, shuningdek xodimga malaka talablari qo‘yilgan boshqa normativ hujjatlarga mosligini xolis baholashni tashkil etish va o‘tkazishdan iboratdir. 
Malakani baholash markazlarining asosiy funksiyalari quyidagilar:
Malakani baholash markazlari tarmoq va/yoki hududiy kengashlarning o‘z vakolatlari doirasida qabul qilingan qarorlariga ko‘ra tegishli tarmoqlarga taalluqli va umumtarmoq kasb malakalari bo‘yicha normativ hujjatlar va standartlarni ishlab chiqishda qatnashish funksiyalarini bajarishi mumkin.